Tadić: I Evropa i Kosovo
I bez kandidature Srbija nastavlja put ka Evropi, ali i zaštiti svojih legitimnih interesa na Kosovu, poručio je srpski predsednik
Čak i ukoliko 9. decembra ne dobije status kandidata za članstvo u EU, Srbija neće, kako je danas izjavio srpski predsednik Boris Tadić odustati od svoje evropske budućnosti, ali ni od odbrane legitimnih interesa na Kosovu. Obraćajući se novinarima Tadić je rekao da ne zna hoće li Srbija dobiti status kandidata, a Srbima sa Kosova je ponovio poruku da uklone barikade jer one sada nemaju svrhu, a novo nasilje, smatra Tadić može dodatno da udalji Srbiju od statusa kandidata: " Tadić je rekao da i na srpskoj i na albanskoj strani, pa i u međunarodnoj zajednici, postoje ekstremisti, koji bi na štetu Srbije mogli da izazovu nasilje. Kako je objasnio srpski predsednik, poziv za uklanjanje barikada nije uputio zbog toga prvenstveno da bi Srbija dobila status kandidata ili da bi bilo nastavljeni pregovori sa Prištinom, već da bi, kako je rekao, zaštitio njihove živote: A kako je danas ocenio izvestilac Evropskog parlamenta za Srbiju Jelko Kacin uklanjanjem barikada koje je danas počelo na severu Kosova stiču se uslovi da zemlje koje su bile protiv kandidature Srbije promene mišljenje. Na konferenciji za novinare prvog dana regionalne konferencije evropskih liberala i demokrata u Beogradu, Kacin je komentarišući predlog austrijskog šefa diplomatije Mihaela Špindelegera da se Srbiji ponudi uslovni status kandidata, ocenio da to predstavlja pokušaj umekšavanja stava Merkelove: "Al "", kazao je lider LDP-a Čedomir Jovanović. Poslednji događaji i uklanjanje prvih barikada na severu Kosova još jednom je podelilo vlast i opoziciju u Skupštini Srbije. Dok članovi vlade pozdravljaju ovaj potez i smatraju do dobrim signalom, opozicione stranke smatraju da će uklanjanje barikade u Jagnjenici smanjiti tenzije i sprečiti neželjene događaje na severu pokrajine. Ali, to ne znači da će i ostale barikade biti uklonjenje, ocenjuju u DSS-u, dok radikali ističu da je Srbija najnovijim sporazumom Beograda i Prištine o administrativnim prelazima formalno i pravno priznala Kosovo.